Noupoort se Merinoboere vergelyk vir verbetering - AgriOrbit
Home Agri News Local Noupoort se Merinoboere vergelyk vir verbetering
Wenners hand oog klassering, Van links is SP van der Walt, Dykie de Villiers, Frikkie Visser, Jim de Villiers, Michael Hayward
Die ooitjies word, vir die tydperk wat hulle by die gasheer is, sover moontlik net soos die gasheerboer se eie ooitjies bestuur. Dit sluit die gasheerboer se inenting- en doseringsprogramme in en die ooitjies kan ook ’n lek ontvang om hul vermoë om die veld beter te benut, te stimuleer. Daar word wel daarteen gewaak om die ooitjies te voer.
Gedurende die inname en op die opedag gedurende die toetsperiode, het PD en Willem die ooitjies volgens die hand-en-oog-metode beoordeel en die vyf bestes uitgehaal. Hierdie evaluasie tel egter geen punte nie. Op die opedag word ’n wolmonster van elk van die ooitjies geneem. Hierdie wolmonsters word ontleed en daarvolgens ontvang elke ooitjie ’n wolwaarde wat aan die pryse van die laaste drie wolveilings voor die finale dag gekoppel is.
Op die finale dag word die kompetisie in twee verdeel. Eerstens kies een of twee onafhanklike beoordelaars, vanjaar was dit dr Nolte Troskie, die vyf beste individuele ooitjies volgens die hand-en-oog metode. Tweedens word die ooitjies geskeer en elke ooitjie ontvang ’n wol- en vleiswaarde, waar faktore soos gewigstoename en eindgewig die belangrikste faktore is.
Hierdie waardes word alles in ’n rekenaarprogram ingevoer en die mees ekonomiese groep ooitjies gekies. Kategorieë waarin deelgeneem word, is (per groep ooitjies en individuele ooitjie): beste totale waarde (vleis en wol), hoogste vleiswaarde, hoogste wolwaarde en hand-en-oog-klassering. – Juan Venter, NWKV-produksie-adviseur, Middelburg.
Mees ekonomiese groep van 5 ooitjies
Dykie de Villiers
Jimpie de Villiers
SP van der Walt
Dykie de Villers
Groep van vyf ooitjies met hoogste wolwaarde
Jimpie de Villers
Enkelooitjie met hoogste wolwaarde
Arina de Villiers
Groep van vyf ooitjies met hoogste vleiswaarde
Enkelooitjie met hoogste vleiswaarde
Enkelooitjie: Mees ekonomiese ooitjie en wenner vir 2016 – Dykie de Villers
Previous articleSmall-scale fisheries appeals deadline extended
Next articleWorkshop to discuss how seed companies can assist smallholder farmers